Faifan murya: Atiku ya bukaci Aaechi da ya dawo PDP kafin zabe ▷ Legit.ng
6 months ago 1237 views by Aisha Musa
- Dan takarar shugaba kasa a karkashin jam’iyyar PDP, Alhaji Atiku Abubakar, ya bayyana jawabin fa ministan sufuri, Rotimi Amaechi, akan halin da kasar ke ciki a matsayin kwarin gwiwa
- Atiku ya bukaci darakta janar na kungiyar kamfen din Buhari da yayi murabus daga mukaminsa sannan ya dawo PDP
- Dan takarar shugabancin kasar yace APC da masu mulki a cikinta sun bi hanyoyi daban-daban, inda ya kara da cewa wannan dalilin ne yasa tsaro kasar da lamuran kasar ke ja baya
Dan takarar shugaba kasa a karkashin jam’iyyar Peoples Democratic Party (PDP), Alhaji Atiku Abubakar, ya bayyana jawabin fa ministan sufuri kuma darakta janar na kungiyar kamfen din Buhari, Rotimi Amaechi, akan halin da kasar ke ciki a matsayin kwarin gwiwa, yayinda ya bukace shi da yayi murabus daga mukaminsa sannan ya dawo PDP.
A wani jawabi da ya saki a ranar Litinin, 7 ga watan Janairu, daga kakakinsa, Phrank Shaibu, Atiku yayi korafi akan irin kulawa na musamman da ake ba Amaechi ya fadi gaskiya a wani faifan bidiyo har ta kai an bashi mukamin darakta janar na kamfen din shugaban kasar.
Faifan muryar wanda aka alakanta da Ameachi ya nuna rashin imani da gwamnatin APC wanda shugaban kasa Muhammadu Buhari ke jagoranta sannan ya caccaki jihar Lagas a matsayin ‘kauye’.
Atiku yace abunda Amaechi ya fadi a faifan muryar yayi daidai da wanda PDP da yan Najeriya ke ji game da halin da al’ummar kasar ke ciki na yunwa sannan akwai bukatar a ceto kasar daga gwamnatin APC a karkashin shugaban kasa Muhammadu Buhari.
Atiku yace APC da masu mulki a cikinta sun bi hanyoyi daban-daban, inda ya kara da cewa wannan dalilin ne yasa tsaro kasar da lamuran kasar ke ja baya.
Boko Haram: Duba muhimman bukatu 10 da jihar Borno ta gabatarwa Buhari